शिक्षा की ज्योति हर घर मोहल्ले को रोशन करती है : कंवरपाल
राजकीय आदर्श स्कूल में मनाया गया शताब्दी समारोह
भास्करन्यूज| छछरौली
राजकीयआदर्शवरिष्ठ माध्यमिक विद्यालय में शताब्दी दिवस समारोह बडी धूमधाम से मनाया गया। कार्यक्रम में आए पूर्व छात्रों बच्चों को स्कूल प्रशासन की तरफ से मानित किया गया। समारोह में मुख्य अतिथि हरियाणा विधानसभा अध्यक्ष कंवरपाल गुर्जर रहे। कंवरपाल ने कहा कि प्रदेश के सरकारी स्कूलों में शिक्षा का स्तर बढ़ा है। लेकिन कुछ बड़े लोगों में प्राईवेट स्कूलों में अपने बच्चों को पढ़ाने का फैशन बना हुआ है। जबकि सरकारी स्कूलों में पढ़कर भी बहुत से लोग बड़े-बड़े पदों पर जाकर देश प्रदेश का नाम रोशन कर रहे है। उन्होंने कहा कि शिक्षा की ज्योति एक घर या मोहल्ला रोशन नहीं करती बल्कि संपूर्ण समाज को प्रकाशित करती है। शिक्षा के मंदिर में आकर सभी का एक लक्ष्य होना चाहिए कि वह यहां से जो ज्ञान प्राप्त किया जा रहा है। उसे सारे समाज में फैलाए। पढ़ा लिखा समाज ही समाज कहलाता है। प्रिंसिपल सुमेरचंद ने कहा कि उनके स्कूल का परिणाम पिछले लगभग 4 साल से अव्वल रहा है। जिसमें स्कूल के 47 बच्चों ने 2014-15 में 70 प्रतिशत से ज्यादा अंक लेकर मैरिट हासिल की है। वही इस बार छछरौली स्कूल जिला खेल प्रतियोगिता में अंडर -19 में विजेता बना है।
इस दौरान स्कूल के सौ वर्ष पूरे होने पर इतिहास के अध्यापक द्वारा स्कूल का इतिहास दोहराया गया। जिसमें बताया गया कि छछरौली के सरकारी स्कूल का सन 1915 में पंजाब प्रांत के लेफ्टिनेंट गवर्नर को डायर द्वारा उद्घाटन किया गया। था। उस समय यहां पर छात्रावास की भी सुविधा कराई गई थी। 1965 तक इस स्कूल का नाम मैरीडीथ कलसिया हाई स्कूल रहा। 1985 में यह राजकीय उच्च विद्यालय बना। इस अवसर पर शिवालिक बोर्ड के पूर्व सदस्य जाकिर हुसैन अवाना, कन्या शक्ति क्रांति की जिला संयोजक अलका गर्ग,ओम प्रकाश अरोडा,भाजपा नेता कपिल मनीष गर्ग, समाज सेवी मोहित गर्ग,अंकित गर्ग, धर्मबीर पीटीआई, लेक्चरर सलीम खान, सुशील गुलाटी, प्रदीप कुमार, चिराग सैनी उर्फ बादल, श्याम कुमार, कमल कुमार आदि बच्चों के अभिभावक उपस्थित रहे।
awa_Deva hin_Deva bho_Deva hin_Deva awa_Deva